CELEX: 32017D1949
Language: et
Date: 2017-10-25 00:00:00
Title: Komisjoni rakendusotsus (EL) 2017/1949, 25. oktoober 2017, millega tunnistatakse kehtetuks rakendusotsus 2014/715/EL, millega määratakse kolmanda riigina kindlaks Sri Lanka, keda komisjon peab koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks

26.10.2017   
            
            
               ET
            
            
               Euroopa Liidu Teataja
            
            
               L 276/62
            
         KOMISJONI RAKENDUSOTSUS (EL) 2017/1949,
   25. oktoober 2017,
   millega tunnistatakse kehtetuks rakendusotsus 2014/715/EL, millega määratakse kolmanda riigina kindlaks Sri Lanka, keda komisjon peab koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 29. septembri 2008. aasta määrust (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999, (1) eriti selle artiklit 31,
   ning arvestades järgmist:
   
               (1)
            
            
               Rakendusotsuses 2014/715/EL (2) leidis komisjon, et Sri Lanka puhul on tegemist kolmanda riigiga, keda komisjon peab määruse (EÜ) nr 1005/2008 artikli 31 lõike 1 kohaselt koostööd mittetegevaks kolmandaks riigiks võitluses ebaseadusliku, teatamata ja reguleerimata kalapüügi (edaspidi „ETR-kalapüük“) vastu. Kõnealuses otsuses esitas komisjon põhjused, mille tõttu ta leidis, et kõnealune riik ei täida lipu-, sadama-, rannikuäärse või turustusriigina talle rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
         
               (2)
            
            
               Nõukogu lisas oma rakendusotsusega (EL) 2015/200 (3) Sri Lanka koostööd mittetegevate riikide nimekirja, mis on koostatud nõukogu rakendusotsusega 2014/170/EL (4).
            
         
               (3)
            
            
               Määruse (EÜ) nr 1005/2008 artikli 18 lõike 1 punkti g kohaselt on keelatud importida liitu kalatooteid, kui nendega kaasasoleva püügisertifikaadi on kinnitanud sellise lipuriigi ametiasutused, keda loetakse ETR-kalapüügi vastases võitluses koostööd mittetegevaks riigiks.
            
         
               (4)
            
            
               Koostööd mittetegeva kolmanda riigina liigitamise järgselt on Sri Lanka püüdnud võtta konkreetseid meetmeid, et väljaselgitatud puudused kõrvaldada.
            
         
               (5)
            
            
               Komisjonile laekunud teabe põhjal tundub, et Sri Lanka on täitnud rahvusvahelisest õigusest tulenevad asjakohased kohustused ja võtnud vastu piisava õigusraamistiku, et võidelda ETR-kalapüügi vastu. Ta on võtnud kasutusele piisava ja tõhusa seire- ja kontrollisüsteemi, mille raames registreeritakse püügiandmed nüüd püügipäevikus, on kehtestatud kalalaevade raadiokutsungid ja paigaldatud kogu avamerelaevastikule laevaseiresüsteem (VMS). Ta on loonud hoiatava karistussüsteemi, vaadanud läbi kalandusõiguse raamistiku ja taganud kalapüügi sertifitseerimise süsteemi nõuetekohase rakendamise. Sri Lanka täidab paremini oma rahvusvahelisi kohustusi, mis tulenevad piirkondlike kalavarude majandamise organisatsioonide soovitustest ja resolutsioonidest, nagu näiteks sadamariigi kontrollimeetmed. Ta on piirkondlike kalavarude majandamise organisatsioonide eeskirjad Sri Lanka õigusesse üle võtnud ning vastu võtnud ETR-kalapüügi vastu võitlemise riikliku tegevuskava kooskõlas ÜRO ETR-kalapüügi vastase rahvusvahelise tegevuskavaga.
            
         
               (6)
            
            
               Seega ilmneb, et Sri Lanka on täitnud rahvusvahelisest õigusest tulenevad kohustused ja tänu rakendatud asjakohastele meetmetele taganud vastavuse ÜRO mereõiguse konventsiooni artiklitele 94, 117 ja 118 ning ÜRO kalavarude kaitse rakenduskokkuleppe artiklitele 18, 19, 20 ja 23.
            
         
               (7)
            
            
               Selle põhjal võib järeldada, et olukord, mis tingis Sri Lanka liigitamise koostööd mittetegevaks kolmandaks riigiks, on lahendatud, ning et riik on võtnud konkreetseid meetmeid, millega suudetakse saavutada olukorra püsiv paranemine.
            
         
               (8)
            
            
               Sellest tulenevalt võttis nõukogu vastu rakendusotsuse (EL) 2016/992, (5) millega kustutakse Sri Lanka koostööd mittetegevate riikide nimekirjast.
            
         
               (9)
            
            
               Sellisel juhul tuleks rakendusotsus 2014/715/EL alates rakendusotsuse (EL) 2016/992 jõustumisest kehtetuks tunnistada.
            
         
               (10)
            
            
               Käesolev otsus ei välista võimalust, et liit võtab määruse (EÜ) nr 1005/2008 kohaselt mis tahes edasisi meetmeid, kui ilmneb, et Sri Lanka ei täida lipu-, sadama-, rannikuäärse või turustusriigina talle rahvusvahelisest õigusest tulenevaid kohustusi võtta meetmeid ETR-kalapüügi vältimiseks, ärahoidmiseks ja lõpetamiseks.
            
         
               (11)
            
            
               Käesoleva otsusega ette nähtud meetmed on kooskõlas kalanduse ja vesiviljeluse komitee 28. veebruari 2017. aasta arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsus 2014/715/EL tunnistatakse kehtetuks.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 22. juunist 2016.
   
      Brüssel, 25. oktoober 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 286, 29.10.2008, lk 1.
   
      (2)  Komisjoni 14. oktoobri 2014. aasta rakendusotsus 2014/715/EL, millega määratakse kindlaks üks kolmas riik, keda komisjon peab koostööd mittetegevaks kolmandaks riigiks vastavalt nõukogu määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 297, 15.10.2014, lk 13).
   
      (3)  Nõukogu 26. jaanuari 2015. aasta rakendusotsus (EL) 2015/200, millega muudetakse Sri Lanka osas rakendusotsust 2014/170/EL, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 33, 10.2.2015, lk 15).
   
      (4)  Nõukogu 24. märtsi 2014. aasta rakendusotsus 2014/170/EL, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 91, 27.3.2014, lk 43).
   
      (5)  Nõukogu 16. juuni 2016. aasta rakendusotsus (EL) 2016/992, millega muudetakse Sri Lanka osas rakendusotsust 2014/170/EL, millega kehtestatakse ebaseadusliku, teatamata ja reguleerimata kalapüügi vastases võitluses koostööd mittetegevate kolmandate riikide nimekiri vastavalt määrusele (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks (ELT L 162, 21.6.2016, lk 15).